MUNICIPIUL CRAIOVA

CONSILIUL LOCAL AL MUNICIPIULUI CRAIOVA
HOTĂRÂREA NR. 530
  
Consiliul Local al Municipiului Craiova, întrunit în şedinţa ordinară din data de 26.11.2009.

          Având în vedere raportul nr.143469/2009 întocmit de Direcţia Urbanism şi Amenajarea Teritoriului prin care se propune aprobarea Planului Urbanistic Zonal  referitor la stabilirea nivelului maxim de înălţime şi indici P.O.T. şi C.U.T. zona Aleea 1 Şimnic, nr.14 A, corelare cu documentaţiile de urbanism aprobate în zonă – construire locuinţă, cu regim de înălţime S+P+1E şi rapoartele comisiilor de specialitate ale Consiliului Local al Municipiului Craiova nr.366, 368, 369, 370, 372/2009;   

          În conformitate cu prevederile Legii nr.50/1991, republicată, privind autorizarea executării lucrărilor de construcţii, modificată şi completată de Legea nr.376/2006, Ordinului nr.1430/2005 al Ministerului Transporturilor, Construcţiilor şi Turismului, Legii nr.350/2001 privind amenajarea teritoriului şi urbanismului, modificată şi completată de Legea nr.289/2006 şi Ordonanţa Guvernului nr. 27/2008;

          În temeiul art.36 alin.2 lit.c coroborat cu alin.5 lit.c, art.45 alin.2 lit.e şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

          Art.1. Se aprobă Planul Urbanistic Zonal  referitor la stabilirea nivelului maxim de înălţime şi indici P.O.T. şi C.U.T. zona Aleea 1 Şimnic, nr.14 A, corelare cu documentaţiile de urbanism aprobate în zonă – construire locuinţă, cu regim de înălţime S+P+1E, prevăzut în anexa care face parte integrantă din prezenta hotărâre.

            Art.2. Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Urbanism şi Amenajarea Teritoriului vor aduce la îndeplinire prevederile prezentei hotărâri.

